ნასყიდობის ხელშეკრულება №

ქ. თბილისი ,,------” ------------------ 2020 წელი

ერთის მხრივ, სსიპ - ,,ივანე ჯავახიშვილის სახელობის თბილისის სახელმწიფო უნივერსიტეტი“ (შემდგომში - ,,გამყიდველი“), წარმოდგენილი ადმინისტრაციის ხელმძღვანელის ლაშა საღინაძის სახით (საიდენტიფიკაციო N204864548, მის. ქ. თბილისი, ჭავჭავაძის გამზ. N1), შემდგომში - ,,გამყიდველი”,

მეორეს მხრივ .............................. (პირადი N ..............................), შემდგომში ,,მყიდველი”,

ვებ-გვერდ - eauction.ge-ზე ჩატარებული ონლაინ ელექტონული აუქციონის (განაცხადის N..............................) 2020 წლის .............................. შედეგებზე დაყრდნობითა და პირობების გათვალისწინებით და საქართველოს კანონმდებლობის შესაბამისად, ვდებთ წინამდებარე ნასყიდობის ხელშეკრულებას შემდეგზე:

**1. ხელშეკრულების საგანი**

,,გამყიდველი“ გადასცემს „მყიდველს“ საკუთრების უფლებას გამყიდველის კუთვნილ მოძრავ ქონებაზე - შავი ლითონის ჯართი სავარაუდო წონით .............................. (..............................) კგ.

**2. ნასყიდობის ფასი**

2.1. წინამდებარე ხელშეკრულების საგნის ნასყიდობის ფასი შეადგენს 1 ტონაზე .......... (........) ლარს (დღგ-ს ჩათვლით).

2.2. წინამდებარე ხელშეკრულების საგნის ნასყიდობის სრული ფასი დაითვლება შემდეგი პრინციპით: სერტიფიცირებულ სასწორზე ქონების, მყიდველის მიერ, გამყიდველის უფლებამსოილი წარმომადგენლის თანდასწრებით, გადაწონვის შედეგად დაფიქსირებული წონა გამრავლდება აუქციონის შედეგად დაფიქსირებულ ფასზე (1 ტონა - ........... ლარი).

**3. ანგარიშსწორების პირობები**

3.1. მყიდველი ვალდებულია სრულად გადაიხადოს წინამდებარე ხელშეკრულებით გათვალისწინებული ნასყიდობის ფასი (დღგ-ს ჩათვლით, ,,ბე-ს” თანხის ........ ლარის გამოკლებით), შავი ლითონის ჯართის სრულად გატანიდან 3 კალენდარული დღის განმავლობაში, ,,გამყიდველის“ შემდეგ საანგარიშსწორებო ანაგარიშზე თანხის ჩარიცხვის გზით:

ეროვნულ ვალუტაში - მიმღების დასახელება - ხაზინის ერთიანი ანგარიში

მიმღები ბანკი - სახელმწიფო ხაზინა

ბანკის კოდი - TRESGE22

მიმღების ანგარიშის სახაზინო კოდი - 708967499.

3.2 ,,მყიდველის” მიერ შავი ლითონის ჯართის ეტაპობრივად გატანის შემთხვევაში, ,,მყიდველი” ვალდებულია შავი ლითონის ჯართის გატანის ყოველი ეტაპისთანავე განახორციელოს შესაბამისი ღირებულების (გატანილი წონის მიხედვით) ანაზღაურება მყიდველისათვის (უზრუნველყოს გადახდის დამადასტურებელი დოკუმენტის წარდგენა), რის შემდეგაც „მყიდველს“ მიეცემა უფლება გაიტანოს დარჩენილი შავი ლითონის ჯართი.

3.3 ,,მყიდველის” მიერ გადახდილი ,,ბე”-ს თანხა, ........... ლარი ჩაითვლება ნასყიდობის საბოლოო ფასში;

3.4 „მყიდველის“ მიერ ხელშეკრულების ხელმოწერაზე უარის თქმის ან ხელშეკრულების პირობების სრულად ან ნაწილობრივ შეუსრულებლობის შემთხვევაში უპირობო და გამოუხმობი საბანკო გარანტიის/ბეს თანხა მყიდველს არ უბრუნდება.

**4. ნასყიდობის საგნის „მყიდველისათვის“ გადაცემა**

4.1. „მყიდველი“ ვალდებულია წინამდებარე ხელშეკრულების გაფორმებიდან 10 კალენდარული დღის ვადაში უზრუნველყოს შეძენილი ქონების გატანა მისი განთავსების ადგილიდან და დაასუფთავოს შესაბამისი ტერიტორია.

4.2 „მყიდველს“ შეძენილი ქონება გადაეცემა მისი გატანისა და აწონვისთანავე, შესაბამისი მიღება-ჩაბარების აქტის/ების გაფორმების გზით, რომელსაც „გამყიდველის“ მხრიდან ხელს მოაწერს მატერიალური რესურსების მართვის დეპარტამენტის სამეურნეო განყოფილების უფროსი ერეკლე კუპატაძე (პირადი N).

4.3 შეძენილი ქონების „მყიდველისთვის“ გადაცემა განხორციელდება ეტაპობრივად ან ერთჯერადად, „გამყიდველის“ მხრიდან, შეძენილი ქონების გადაცემის მზადყოფნის შესახებ შეტყობინებიდან 2 (ორი) კალენდარული დღის განმავლობაში.

4.4 „მყიდველი“ ვალდებულია შეძენილი ქონების გადაცემის შესახებ „გამყიდველის“ შეტყობინების მიღებიდან, 2 (ორი) კალენდარული დღის ვადაში გამოცხადდეს შეტყობინებაში მითითებულ ადგილზე და 10 კალენდარული დღის განმავლობაში სრულად ჩაიბაროს შეძენილი ქონება.

**5. მყიდველზე საკუთრების უფლების გადასვლა**

5.1. შეძენილ ქონებაზე ,,მყიდველი” საკუთრების უფლებას იძენს „გამყიდველისათვის“ ნასყიდობის ფასის სრულად გადახდისა და მიღება-ჩაბარების აქტის ხელმოწერის დღიდან.

5.2 მიღება-ჩაბარების აქტის ხელმოწერასთან ერთად მყიდველზე გადადის ნივთის შემთხვევითი დაღუპვის ან გაფუჭების რისკი.

**6. მხარეთა ვალდებულებები**

6.1. ,,გამყიდველი” ვალდებულია გადასცეს „მყიდველს“ შეძენილი ქონება წინამდებარე ხელშეკრულებით დადგენილი წესით.

6.2. ,,მყიდველი” ვალდებულია:

6.2.1. დათქმულ ვადაში სრულად გადაიხადოს ნასყიდობის საფასური.

6.2.2 ხელშეკრულების 4.3 პუნქტით გათვალისწინებულ ვადაში გამოცხადდეს შეტყობინებაში მითითებულ ადგილზე და შესაბამისი მიღება-ჩაბარების აქტის ხელმოწერით ჩაიბაროს შეძენილი ქონება.

6.2.3 ხელშეკრულების 4.4 პუნქტით მითითებულ ვადაში სრულად გაიტანოს შეძენილი ქონება „გამყიდველის“ ტერიტორიიდან და დაასუფთავოს შესაბამისი ტერიტორია.

6.2.4 ქონების მიღებამდე საკუთარი ხარჯებით მოახდინოს მისი გადაწონვა „გამყიდველის“ წარმომადგენლებთან ერთად, სერტიფიცირებულ სასწორზე (წარმოადგინოს სასწორის სერტიფიცირების დამადასტურებელი დოკუმენტაცია) წინამდებარე ხელშეკრულებით დადგენილი წესით, რა დროსაც მოხდება ზუსტი წონისა და საერთო სარეალიზაციო ფასის (აუქციონზე ვაჭრობის შედეგად 1 ტონისათვის დაფიქსირებული თანხა X ზუსტ წონაზე) დადგენა.

**7. მხარეთა პასუხისმგებლობა**

7.1. ,,მყიდველი”-ს მიერ, წინამდებარე ხელშეკრულების მე-3 მუხლის 3.1. პუნქტითა ან/და მე-4 მუხლის 4.1. პუნქტით გათვალისწინებული პირობის შეუსრულებლობის შემთხვევაში, მას დაესკისრება პირგასამტეხლო თითოეულ ვადაგადაცილებულ დღეზე სავარაუდო წონის შესაბამისი ღირებულების 0.1 %-ის ოდენობით. ხოლო იმ შემთხვევაში, თუ ვადაგადაცილებულ დღეთა რაოდენობა გადააჭარბებს 30 კალენდარულ დღეს, „გამყიდველი“ უფლებამოსილია უარი თქვას/შეწყვიტოს ნასყიდობის ხელშეკრულება, რა დროსაც ,,მყიდველს” არ დაუბრუნდება გადახდილი ,,ბე”-ს თანხა.

7.2. წინამდებარე ხელშეკრულების ,,მყიდველის“ მიერ, ან მისი მიზეზით ვადამდე შეწყვეტის შემთხვევაში, ,,მყიდველს“ არ დაუბრუნდება ,,ბეს“ თანხა.

**8. დავის გადაწყვეტა**

8.1. მხარეები ეცდებიან ამ ხელშეკრულებასთან დაკავშირებული ყველა დავა გადაჭრან ურთიერთმოლაპარაკების გზით;

8.2. შეთანხმების მიუღწევლობის შემთხვევაში, დავა განიხილება საქართველოს კანონმდებლობით დადგენილი წესით.

**9. ხელშეკრულების მოქმედების ვადა**

წინამდებარე ხელშეკრულება ძალაში შედის მხარეთა მიერ მისი ხელმოწერის დღიდან და მოქმედებს 2020 წლის ..............-მდე.

**10. სხვა პირობები**

10.1. თითოეული მხარე ვალდებულია მკაცრად დაიცვას ხელშეკრულების პირობები;

10.2. ხელშეკრულების განსაზღვრული პირობების დარღვევით მიყენებული ზიანი ანაზღაურდება სრულად, საქართველოს კანონმდებლობით დადგენილი წესის შესაბამისად.

10.3. ხელშეკრულება შედგენილია ქართულ ენაზე 3 თანაბარი იურიდიული ძალის მქონე ეგზემპლარად, რომელთაგან 1 გადაეცემა ,,მყიდველს“, ხოლო 2 რჩება „გამყიდველს“.

10.4. ხელშეკრულებაში ცვლილებებისა და დამატებების შეტანა შესაძლებელია, მხოლოდ მხარეთა წერილობითი შეთანხმებით.

|  |  |
| --- | --- |
| **,,გამყიდველი”** | **,,მყიდველი“** |
| სსიპ - ,,ივანე ჯავახიშვილის სახელობის თბილისის სახელმწიფო უნივერსიტეტი“ |  |
| ს/კ 204864548  ქ. თბილისი, ჭავჭავაძის გამზ. N1 |  |
| ადმინისტრაციის ხელმძღვანელი  ნუნუ ოვსიანიკოვა |  |